體育中心南站 (廣州)

體育中心南站（粵拼：tai2 juk6 zung1 sam1 naam4 zaam6；英文：Tianhe Sports Center South Station）係APM入面嘅車站，喺天河區天河體育中心南門嘅西邊。 呢個站距離1號綫嘅體育中心站凈得347米；亦距離1號綫同3號綫嘅轉車站——體育西路站凈得400米到。呢個站嘅出入口附近同時尚天河地下商業廣場連埋一齊，附近過街都可以去到體育西路、體育中心同埋石牌橋嗰三站嘅地鐵口附近。 另外，喺每年廣州馬拉松當日朝早到中午時段，呢個站亦唔會對外服務，列車亦會做飛站處理。 結構 樓層 呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係APM嘅月台。同大多數嘅APM車站一樣，冇休息室同廁所響度。 打掂 打橫 站廳 呢個站嘅站廳非常窄，入面凈得部售票機響度；而客服中心喺站廳嘅東邊；收費區喺站廳嘅北邊。而站廳凈係得條扶手電梯同樓梯嚟往返月台嗰邊。 月台 呢個站有1個島式月台，喺天河體育中心西南邊嘅地底。 商舖同自助服務 雖然呢個站冇商舖，但有自動櫃員機響度。 出入口 頭尾班車信息同配線圖 車站歷史 喺2003年規劃緊嘅地鐵方案入面就出現咗APM綫嘅樣，嗰時嗌嘅係體育中心站，位置就喺而家呢個位。後嚟地鐵方為咗避開同一城市出現兩個體育中心站嘅情況而改名做體育中心南站。而工程喺2006年6月30號開始施工，而工程一直去到2009年底先至搞掂。到咗2010年11月8號，APM通車之後就開咗呢個站。 利用狀況 由於呢個站隔籬就係1號綫同3號綫嘅車站，所以平時呢個站得好少人坐車，每日大部分時間幾乎都冇幾個人嚟呢個站坐車嘅，除非係隔籬嘅天河體育中心有大型活動（例如大型運動比賽、某明星嘅演唱會、天河迎春花市）響度舉辦嗰陣先至有啲客流噉。但係APM凈係行天河北同珠江新城中軸線嗰带，啲人寧願揀體育西路站都唔揀呢個站去坐地鐵，所以呢個站凈係得好少人去坐車。 附近嘅建築同景區 體育場 天河體育中心 商場 天河城 維多利廣場 廣州購書中心 時尚天河商業廣場 天環廣場 酒店 廣州喜來登國際酒店 上一站·下一站